text: Dr. JIMENEZ RUIZ, MAURICIO
  Doctor en Media Production per a la University of Northampton (UK).
  Productor audiovisual amb estudis en audiovisuals, multimèdia i empresa. Arts plàstiques i disseny a l'Escola de Belles Arts d'Olot, Comunicació audiovisual i multimèdia a l'EU ERAM – Universitat de Girona, Direcció de Fotografia a IDEP de Barcelona, Guió i direcció de cinema a la EUCC de la Univesitat de Girona, Master in Arts per la University of Lincoln (UK).
  Obté el màster en arts amb una recerca sobre el "Disseny de continguts audiovisuals en alta definició" i es doctora en producció audiovisual amb la recerca: "Cinema regional europeu: noves estratègies per a la internacionalització del mercat cinematogràfic i audiovisual català".
  Crea el 2003 DDM Visual, productora d'audiovisuals i interactius, essent el gerent i productor fins al desembre de 2009, des de on produeix audiovisuals que aconsegueixen premis i seleccions en festivals internacionals com Gijón, Sant Sebastià, Rotterdam, BAFICI, San Diego, Nova York o Toronto entre d'altres, i productes transmèdia d'entreteniment i educatius que són exportats a Noruega, Suècia, Finlàndia, Dinamarca, Regne Unit o Alemanya.
  Des de llavors treballa com a productor independent vinculat a empreses del sector de Catalunya i de la resta de l'estat, portant la direcció de producció de projectes audiovisuals i transmèdia com són la websèrie "Probando, Probando", la sèrie transmèdia "Chessboxing", el documental "Interface El Bulli" o els llargmetratges "La Lapidació de Sant Esteve", "Darrera la porta" o "L'Artèria Invisible".
  Simultanieja l'activitat professional amb l'exercici docent com a coordinador, tutor de projectes i professor de producció audiovisual a l'Escola Universitària ERAM - Universitat de Girona. El 2011 crea ERAM Medialab, SL, productora d'audiovisuals i interactius que neix amb els objectius de desenvolupar projectes MEDIA-TIC i de fer recerca en comunicació turística amb empreses del sector audiovisual i de serveis. Des del 2011 ha participat en la producció audiovisual de curtmetratges i documentals transmèdia, a més de produir apps i portals web de contingut educatiu o contingut transmedia de divulgació turística.